ಪ್ರಶಾಂತ್ ಸಂಬರಗಿ ಮನದಾಸೆ ಈಡೇರಿಸಿದ ಬಿಗ್‍ಬಾಸ್

ಬಿಗ್‍ಬಾಸ್ ಮನೆಯಲ್ಲಿ ಇರುವ ಸ್ಪರ್ಧಿಗಳಿಗೆ ಈ ವಾರ ಕೊನೆಯವಾರ ಆಗಿರುವುದರಿಂದ ಅವರು ಬಿಗ್ ಮನೆಯಲ್ಲಿರುವ ಕೃತಕ ಕಿವಿಯಲ್ಲಿ ವ್ಯಕ್ತಪಡಿಸಿರುವ ಅವರ ಮನದಾಸೆಯನ್ನು ಈಡೇರಿಸುತ್ತಿದ್ದಾರೆ.

ಅರವಿಂದ್ ಅವರು ಬಿಗ್‍ಮನೆಗೆ ಬಂದ ತಮ್ಮ ಬೈಕ್‍ನ್ನು ಮತ್ತೆ ಮನೆಯಲ್ಲಿ ನೋಡಬೇಕು ಎಂದಿದ್ದರು ಅವರ ಆಸೆಯನ್ನು ಬಿಗ್‍ಬಾಸ್ ತಿರಿಸಿದ್ದಾರೆ, ನಂತರ ದಿವ್ಯಾ ಉರುಡುಗ ಅವರು ಇಷ್ಟದ ಊಟ ಕೇಳಿದ್ದರು ಅದೂ ಕೂಡ ಪೂರೈಸಿದ್ದಾರೆ. ಇದೀಗ ಪ್ರಶಾಂತ್ ಸಂಬರಗಿ ಅವರು ತಮ್ಮ ಕುಟುಂಬವನ್ನು ಈ ಮನೆಯಲ್ಲಿ ನೋಡಬೇಕು ಎಂದಿದ್ದರು. ಇದೀಗ ಬಿಗ್‍ಬಾಸ್ ಅವರ ಕುಟುಂಬದ ಫೋಟೋವನ್ನು ಬಿಗ್ ಮನೆಯಲ್ಲಿ ಹಾಕುವ ಮೂಲಕ ಅವರ ಆಸೆಯನ್ನು ಪೂರೈಸಿದ್ದಾರೆ.

ಸಂಬರಗಿ ಬಿಗ್ ಮನೆಯಲ್ಲಿ ಅವರ ಕುಟುಂಬದ ಫೋಟೋ ನೋಡುತ್ತಿದ್ದಂತೆ ತುಂಬಾ ಖುಷಿ ಪಟ್ಟರು. ನಂತರ ಇಷ್ಟು ದೊಡ್ಡ ಫೋಟೋ ಹಾಕಿದ್ದಾರೆ, ತುಂಬಾ ಖುಷಿ ಆಯ್ತು ಎಂದರು. ಬಳಿಕ ದಿವ್ಯಾ ಉರುಡುಗ ನಿಮ್ಮ ಕುಟುಂಬ ತುಂಬಾ ಮುದ್ದಾಗಿದೆ, ನಿಮ್ಮ ಹೆಂಡತಿ ಮತ್ತು ನಿಮ್ಮ ಸಣ್ಣ ಮಗ ತುಂಬಾ ಮುದ್ದಾಗಿದ್ದಾರೆ ಎಂದರು. ಇದನ್ನೂ ಓದಿ: ಏನಪ್ಪಾ ಇದು ವೈಭೋಗ, ನನ್ನ ಜಾತಕದಲ್ಲಿ ಇದೆಲ್ಲಾ ಇದೆ ಅಂತ ಗೊತ್ತಿರಲಿಲ್ಲ: ಮಂಜು

ಪ್ರಶಾಂತ್ ಸಂಬರಗಿ ಅವರ ಕುಟುಂಬವನ್ನು ಎಲ್ಲರಿಗೂ ಪರಿಚಯ ಮಾಡಿಕೊಟ್ಟರು. ನನ್ನ ಸಣ್ಣ ಮಗನನ್ನು ಫೋಟೋಗೆ ಅಲ್ಲಿ ನಿಲ್ಲಿಸಿರುವುದು ನನ್ನ ಭಾಗ್ಯ ಎಂದು ನಗೆ ಚಟಾಕಿ ಹಾರಿಸಿದರು. ದಿವ್ಯಾ ಸುರೇಶ್ ನಿಮ್ಮ ದೊಡ್ಡ ಮಗ ನಿಮ್ಮಂತೆ ಇದ್ದಾರೆ. ಸಣ್ಣ ಮಗ ನಿಮ್ಮ ಹೆಂಡತಿಯಂತೆ ಇದ್ದಾರೆ ಎಂದು ಹೋಲಿಕೆ ಮಾಡಿದರು.

ಸಂಬರಗಿ ಎಲ್ಲರನ್ನು ಕರೆದು ನನ್ನ ಕುಟುಂಬದ ಜೊತೆ ಒಂದು ಫೋಟೋ ತೆಗೆಸಿಕೊಳ್ಳನ ಎಂದು ಎಲ್ಲರೊಂದಿಗೆ ಫೋಟೋ ತೆಗೆಸಿಕೊಂಡರು. ಬಿಗ್‍ಬಾಸ್ ನೀವು ನನ್ನ ಫ್ಯಾಮಿಲಿಯನ್ನು ಕರೆದುಕೊಂಡು ಬಂದಿಲ್ಲ ಎಂದರು ಕೂಡ ನನ್ನ ಫ್ಯಾಮಿಲಿಯನ್ನು ಫೋಟೋ ಸಮೇತ ತಂದಿರುವುದು ಸಂತೋಷವಾಯಿತು. ನಾನು ಬದುಕಿರುವುದೇ ನನ್ನ ಕುಟುಂಬಕೋಸ್ಕರ. ಈ ಮನೆಯಲ್ಲಿ ನನ್ನ ಪರಿವಾರದ ಫೋಟೋ ನೋಡಿ ತುಂಬಾ ಖುಷಿ ಆಯ್ತು ಧನ್ಯವಾದ ಎಂದರು.